ᱰᱳᱨᱳᱛᱷᱤ ᱵᱮᱱᱟᱨᱡᱤ

ᱰᱳᱨᱳᱛᱷᱤ ᱱᱳᱭᱮᱞ 'ᱰᱳᱨᱯᱷ' ᱵᱮᱱᱟᱨᱡᱤ (᱑᱘᱙᱔–᱑᱙᱘᱓) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱚᱱᱚᱞᱤᱭᱟᱹ ᱟᱨ ᱪᱤᱛᱟᱹᱨ ᱵᱟᱰᱚᱦᱤ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱣᱮᱞᱥ (Wales) ᱨᱮ ᱯᱟᱹᱴᱷᱩᱣᱟᱹ ᱛᱟᱦᱮᱸ ᱠᱟᱱ ᱚᱠᱛᱚ ᱨᱮ 'ᱵᱟᱨᱰᱤᱠ ᱪᱮᱭᱟᱨ' (Bardic chair) ᱥᱤᱨᱯᱟᱹ ᱧᱟᱢ ᱞᱟᱹᱜᱤᱫ ᱟᱨ ᱭᱩᱱᱤᱵᱷᱟᱨᱥᱤᱴᱤ ᱠᱚᱞᱮᱡᱽ ᱞᱚᱱᱰᱚᱱ ᱠᱷᱚᱱ ᱠᱟᱹᱱᱩᱱ (law) ᱰᱤᱜᱽᱨᱤ ᱟᱢᱮᱴ ᱟᱠᱟᱫ ᱯᱩᱭᱞᱩ ᱛᱤᱨᱞᱟᱹ ᱯᱟᱹᱴᱷᱩᱣᱟᱹ ᱞᱮᱠᱟᱛᱮ ᱩᱨᱩᱢ ᱮ ᱧᱟᱢ ᱞᱮᱫᱼᱟ ᱾ ᱟᱡᱟᱜ ᱚᱱᱚᱲᱦᱮ ᱠᱚ ᱨᱮᱱᱟᱜ ᱯᱩᱭᱞᱩ ᱛᱩᱢᱟᱹᱞ ᱯᱩᱛᱷᱤ ᱫᱚ ᱚᱞ ᱟᱠᱟᱱ ᱢᱤᱫ ᱥᱟᱭ ᱥᱮᱨᱢᱟ ᱛᱟᱭᱚᱢ ᱒᱐᱒᱓ ᱨᱮ ᱪᱷᱟᱯᱟ ᱟᱠᱟᱱᱟ ᱾
 ᱡᱤᱭᱚᱱ ᱪᱚᱨᱤᱛ 
 ᱮᱛᱚᱦᱚᱵ ᱡᱤᱭᱚᱱ 
ᱵᱮᱱᱟᱨᱡᱤ ᱫᱚ ᱚᱜᱚᱥᱴ ᱑᱘᱙᱔ ᱨᱮ ᱥᱤᱧᱚᱛ ᱨᱮᱱᱟᱜ ᱩᱛᱛᱚᱨ ᱯᱟᱦᱴᱟ ᱨᱮ ᱢᱮᱱᱟᱜ ᱵᱟᱨᱮᱞᱤ ᱨᱮ ᱢᱤᱫ ᱵᱟᱝᱜᱟᱞᱤ ᱤᱥᱟᱹᱭ ᱜᱷᱟᱨᱚᱸᱡᱽ ᱨᱮᱭ ᱡᱟᱱᱟᱢ ᱞᱮᱱᱟ ᱾ ᱟᱡ ᱵᱟᱵᱟ ᱫᱚ ᱢᱤᱫ ᱵᱮᱨᱤᱥᱴᱚᱨ (barrister) ᱮ ᱛᱟᱦᱮᱸ ᱠᱟᱱᱟ ᱾ ᱟᱡ ᱨᱤᱱ ᱵᱚᱭᱦᱟ ᱠᱚ ᱥᱟᱶ ᱵᱳᱱᱟᱨᱡᱤ ᱫᱚ ᱟᱡᱟᱜ ᱜᱤᱫᱽᱨᱟᱹ ᱚᱠᱛᱚ ᱰᱷᱮᱨ ᱠᱟᱭᱛᱮ ᱮᱛᱚᱢ ᱞᱚᱱᱰᱚᱱ ᱨᱮᱱᱟᱜ ᱰᱟᱞᱣᱤᱪ (Dulwich) ᱨᱮᱭ ᱠᱷᱮᱢᱟᱣ ᱞᱮᱫᱼᱟ ᱟᱨ ᱤᱝᱞᱮᱱᱰ ᱨᱮᱜᱮ ᱥᱮᱪᱮᱫ ᱮ ᱟᱢᱮᱴ ᱞᱮᱫᱼᱟ ᱾
 ᱪᱮᱛᱟᱱ ᱥᱮᱪᱮᱫ ᱟᱨ ᱚᱱᱚᱲᱦᱮ 
᱑᱙᱑᱒ ᱨᱮ, ᱵᱮᱱᱟᱨᱡᱤ ᱫᱚ ᱭᱩᱱᱤᱵᱷᱟᱨᱥᱤᱴᱤ ᱠᱚᱞᱮᱡᱽ ᱚᱯᱷ ᱣᱮᱞᱥ (University College of Wales) ᱨᱮ ᱯᱷᱨᱮᱸᱪ ᱯᱟᱹᱨᱥᱤ ᱛᱮ ᱰᱤᱜᱽᱨᱤ ᱞᱟᱹᱜᱤᱫ ᱧᱩᱛᱩᱢ ᱮ ᱚᱞ ᱞᱮᱫᱼᱟ ᱾ ᱯᱟᱹᱴᱷᱩᱣᱟᱹ ᱛᱟᱦᱮᱸ ᱠᱟᱱ ᱚᱠᱛᱚ ᱨᱮ, ᱩᱱᱤ ᱫᱚ ᱠᱚᱞᱮᱡᱽ ᱨᱮᱱᱟᱜ ᱯᱟᱛᱷᱟᱢ The Dragon ᱟᱨ Welsh Outlook ᱨᱮ ᱚᱱᱚᱲᱦᱮ ᱠᱚᱭ ᱪᱷᱟᱯᱟ ᱞᱮᱫᱼᱟ ᱾ ᱯᱷᱮᱵᱽᱨᱩᱣᱟᱨᱤ ᱑᱙᱑᱔ ᱨᱮ, ᱠᱚᱞᱮᱡᱽ ᱨᱮᱱᱟᱜ Eisteddfod (ᱢᱤᱫ ᱥᱮᱨᱮᱧ ᱟᱨ ᱥᱮᱪᱮᱫ ᱯᱚᱨᱚᱵᱽ) ᱨᱮ ᱟᱡᱟᱜ ᱚᱱᱚᱲᱦᱮ ᱞᱟᱹᱜᱤᱫ 'ᱵᱟᱨᱰᱤᱠ ᱪᱮᱭᱟᱨ' ᱮ ᱧᱟᱢ ᱞᱮᱫᱼᱟ ᱾ ᱩᱱᱤ ᱫᱚ ᱚᱱᱟ ᱠᱚᱞᱮᱡᱽ ᱨᱮ ᱱᱚᱶᱟ ᱥᱤᱨᱯᱟᱹ ᱡᱤᱛᱠᱟᱹᱨᱤᱭᱟᱹ ᱯᱩᱭᱞᱩ ᱛᱤᱨᱞᱟᱹ ᱟᱨ ᱯᱩᱭᱞᱩ ᱵᱟᱭ-ᱤᱣᱨᱳᱯᱤᱭᱚ (non-European) ᱮ ᱛᱟᱦᱮᱸ ᱠᱟᱱᱟ ᱾ ᱟᱡᱟᱜ ᱠᱟᱜᱚᱡᱽ ᱠᱚ ᱢᱩᱫᱽ ᱨᱮ ᱛᱩᱨᱩᱭ ᱜᱮᱞ (᱖᱐) ᱠᱷᱚᱱ ᱵᱟᱹᱲᱛᱤ ᱚᱱᱚᱲᱦᱮ ᱢᱮᱱᱟᱜᱼᱟ ᱾ ᱢᱤᱫᱴᱟᱝ ᱚᱱᱚᱲᱦᱮ ᱫᱷᱟᱨᱮ ᱨᱮ ᱱᱚᱶᱟ ᱚᱞ ᱛᱟᱦᱮᱸ ᱠᱟᱱᱟ: "᱒᱒ ᱥᱮᱨᱢᱟ ᱩᱢᱮᱨ ᱨᱮ ᱚᱞ ᱟᱠᱟᱱᱟ, ᱡᱚᱠᱷᱚᱱ ᱢᱤᱫ ᱣᱮᱞᱥ ᱯᱟᱹᱴᱷᱩᱣᱟᱹ ᱓ ᱥᱮᱨᱢᱟ ᱨᱮᱱᱟᱜ ᱩᱠᱩ ᱥᱟᱹᱜᱟᱹᱭ ᱮ ᱛᱚᱯᱟᱜ ᱠᱮᱫᱼᱟ, ᱪᱮᱫᱟᱜ ᱥᱮ ᱟᱡ ᱨᱤᱱ ᱟᱭᱳ-ᱵᱟᱵᱟ ᱠᱤᱱ ᱢᱮᱱ ᱞᱮᱫᱼᱟ 'ᱩᱱᱤ ᱫᱚ ᱟᱹᱰᱤ ᱪᱚᱨᱚᱠ ᱟᱨ ᱵᱩᱫᱷᱤᱭᱟᱹ ᱜᱮᱭᱟ, ᱢᱮᱱᱠᱷᱟᱱ ᱩᱱᱤ ᱫᱚ ᱥᱤᱧᱚᱛᱤᱭᱟᱹ ᱠᱟᱱᱟᱭ' ᱾"
ᱵᱮᱱᱟᱨᱡᱤ ᱫᱚ ᱭᱩᱱᱤᱵᱷᱟᱨᱥᱤᱴᱤ ᱠᱚᱞᱮᱡᱽ ᱞᱚᱱᱰᱚᱱ ᱛᱮᱭ ᱥᱮᱱ ᱮᱱᱟ, ᱡᱟᱦᱟᱸ ᱨᱮ ᱑᱙᱑᱗ ᱨᱮ, ᱩᱱᱤ ᱫᱚ ᱠᱟᱹᱱᱩᱱ (LLB) ᱰᱤᱜᱽᱨᱤ ᱟᱢᱮᱴ ᱟᱠᱟᱫ ᱯᱩᱭᱞᱩ ᱛᱤᱨᱞᱟᱹ ᱤᱱᱴᱚᱨᱱᱟᱞ ᱯᱟᱹᱴᱷᱩᱣᱟᱹ ᱮ ᱵᱮᱱᱟᱣ ᱞᱮᱱᱟ ᱾ ᱢᱮᱱᱠᱷᱟᱱ ᱩᱱᱤ ᱫᱚ ᱩᱠᱤᱞ ᱞᱮᱠᱟᱛᱮ ᱠᱟᱹᱢᱤ ᱫᱚ ᱵᱟᱭ ᱠᱟᱹᱢᱤ ᱞᱮᱫᱼᱟ ᱾
 ᱛᱟᱭᱚᱢ ᱡᱤᱭᱚᱱ 
ᱵᱮᱱᱟᱨᱡᱤ ᱫᱚ ᱛᱤᱨᱞᱟᱹ ᱠᱚᱣᱟᱜ ᱵᱷᱳᱴ ᱮᱢᱚᱜ ᱚᱭᱫᱟᱹᱨᱤ (women's suffrage) ᱨᱤᱱᱤᱡ ᱜᱚᱲᱚᱣᱤᱭᱟᱹ ᱮ ᱛᱟᱦᱮᱸ ᱠᱟᱱᱟ ᱾ ᱑᱙᱒᱑ ᱨᱮ ᱩᱱᱤ ᱫᱚ ᱯᱷᱨᱮᱸᱪ ᱪᱤᱛᱟᱹᱨ ᱵᱟᱰᱚᱦᱤ ᱯᱳᱞ ᱥᱩᱨᱴᱮᱞ (Paul Surtel) ᱥᱟᱶ ᱮ ᱵᱟᱯᱞᱟ ᱞᱮᱱᱟ ᱾ ᱩᱱᱠᱤᱱ ᱫᱚ ᱯᱷᱨᱟᱱᱥ ᱨᱮᱱᱟᱜ ᱯᱨᱳᱵᱷᱮᱱᱥ (Provence) ᱨᱮ ᱠᱤᱱ ᱛᱟᱦᱮᱸᱱ ᱠᱟᱱ ᱛᱟᱦᱮᱸᱫ ᱾ ᱩᱱᱠᱤᱱ ᱨᱤᱱ ᱵᱟᱨᱭᱟ ᱜᱤᱫᱽᱨᱟᱹ ᱠᱚ ᱛᱟᱦᱮᱸ ᱠᱟᱱᱟ - ᱰᱮᱱᱤᱥ ᱟᱨ ᱠᱞᱮᱭᱟᱨ ᱟᱨᱩᱱᱟ ᱾ ᱛᱟᱭᱚᱢ ᱛᱮ ᱩᱱᱠᱤᱱᱟᱜ ᱵᱟᱯᱞᱟ ᱥᱟᱹᱜᱟᱹᱭ ᱫᱚ ᱛᱚᱯᱟᱜ ᱞᱮᱱᱟ ᱾ ᱵᱳᱱᱟᱨᱡᱤ ᱫᱚ ᱟᱹᱰᱤ ᱜᱟᱱ ᱞᱮᱱᱰᱥᱠᱮᱯ (landscapes) ᱪᱤᱛᱟᱹᱨ ᱠᱚᱭ ᱵᱮᱱᱟᱣ ᱞᱮᱫᱼᱟ ᱾ ᱑᱙᱓ ᱨᱮ ᱟᱡᱟᱜ ᱜᱩᱨ ᱦᱩᱭ ᱞᱮᱱᱟ ᱾
 ᱩᱭᱦᱟᱹᱨ 
ᱰᱳᱨᱳᱛᱷᱤ ᱵᱮᱱᱟᱨᱡᱤ ᱫᱚ ᱰᱤᱥᱮᱢᱵᱚᱨ ᱒᱐᱒᱐ ᱨᱮ BBC ᱣᱟᱨᱞᱰ ᱥᱟᱨᱵᱷᱤᱥ ᱨᱮ ᱯᱟᱥᱱᱟᱣ ᱞᱮᱱ ᱨᱮᱰᱤᱭᱳ ᱰᱚᱠᱭᱩᱢᱮᱱᱴᱟᱨᱤ The Hindu Bard ᱨᱮᱱᱟᱜ ᱢᱩᱬ ᱥᱟᱛᱟᱢ ᱮ ᱛᱟᱦᱮᱸ ᱠᱟᱱᱟ ᱾
ᱯᱷᱮᱵᱽᱨᱩᱣᱟᱨᱤ ᱒᱐᱒᱓ ᱨᱮ, ᱰᱳᱨᱳᱛᱷᱤ ᱵᱮᱱᱟᱨᱡᱤ ᱟᱜ ᱚᱱᱚᱲᱦᱮ ᱠᱚ ᱨᱮᱱᱟᱜ ᱯᱩᱭᱞᱩ ᱛᱩᱢᱟᱹᱞ ᱯᱩᱛᱷᱤ The Hindu Bard: The Poetry of Dorothy Bonarjee ᱧᱩᱛᱩᱢ ᱛᱮ ᱪᱷᱟᱯᱟ ᱞᱮᱱᱟ ᱾
 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 

 * ᱰᱳᱨᱳᱛᱷᱤ ᱵᱮᱱᱟᱨᱡᱤ ᱵᱟᱵᱚᱛ ᱵᱤ.ᱵᱤ.ᱥᱤ. ᱨᱮᱰᱤᱭᱳ ᱰᱚᱠᱭᱩᱢᱮᱱᱴᱟᱨᱤ
 * ᱵᱤ.ᱵᱤ.ᱥᱤ. ᱚᱱᱞᱟᱭᱤᱱ ᱚᱱᱚᱞ - ᱰᱳᱨᱳᱛᱷᱤ ᱵᱮᱱᱟᱨᱡᱤ

Category:᱑᱘᱙᱔ ᱡᱟᱱᱟᱢ
Category:᱑᱙᱘᱓ ᱜᱩᱨ
Category:ᱭᱩᱱᱤᱵᱷᱟᱨᱥᱤᱴᱤ ᱠᱚᱞᱮᱡᱽ ᱞᱚᱱᱰᱚᱱ ᱨᱤᱱ ᱯᱟᱹᱴᱷᱩᱣᱟᱹ ᱠᱚ
Category:ᱵᱟᱨᱮᱞᱤ ᱨᱤᱱ ᱦᱚᱲ ᱠᱚ
Category:ᱟᱵᱮᱨᱤᱥᱴᱩᱭᱤᱛᱷ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱤᱱ ᱯᱟᱹᱴᱷᱩᱣᱟᱹ ᱠᱚ
Category:᱒᱐ ᱥᱟᱭ ᱥᱮᱨᱢᱟ ᱨᱤᱱ ᱥᱤᱧᱚᱛᱤᱭᱟᱹ ᱚᱱᱚᱞᱤᱭᱟᱹ ᱠᱚ
Category:ᱥᱤᱧᱚᱛᱤᱭᱟᱹ ᱛᱤᱨᱞᱟᱹ ᱚᱱᱚᱲᱦᱤᱭᱟᱹ ᱠᱚ